DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO

2019 m. sausio 24 d. Nr. DĮV-121

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2010 m. gruodžio 28 d. sprendimu Nr. T1-321 ,,Dėl keleivinio kelių transporto viešųjų paslaugų teikimo ir nuostolių kompensavimo“, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2019 m. sausio 22 d. protokolą Nr. 1:

1. P a k e i č i u UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

 1.1. Laukuva – Šilalė (leidimo Nr. 254, išvykimo laikas 7.20 val. mokyklų darbo dienomis) pakeisti trasą – pradėti iš Gulbių k. ir išvykimo laiką į 7.10 val.

 1.2. Šilalė – Laukuva (leidimo Nr. 122, išvykimo laikas 17.15 val. darbo dienomis) trasą pratęsti iki Gulbių k.

 1.3. Laukuva – Juodainiai – Burbiškiai – Laukuva (leidimo Nr. 307, išvykimo laikas 7.00 val. mokyklų darbo dienomis) pakeisti trasą – pradėti ir pratęsti iki Padievyčio k. ir išvykimo laiką į 6.50 val.

 1.4. Laukuva – Juodainiai – Apvaršuva – Burbiškiai – Laukuva (leidimo Nr. 310, išvykimo laikas 12.55 val. mokyklų darbo dienomis) pakeisti trasą – pradėti iš Padievyčio k. ir išvykimo laiką į 12.45 val.

 1.5. Laukuva – Juodainiai – Apvaršuva – Burbiškiai – Laukuva (leidimo Nr. 310, išvykimo laikas 14.40 val. pirmadienį, trečiadienį, penktadienį ir 15.10 val. antradienį, ketvirtadienį, mokyklų darbo dienomis) trasą pratęsti iki Padievyčio k.

 2. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

 3. Į p a r e i g o j u UAB ,,Šilalės autobusų parkas“ direktorių informaciją apie maršrutų pakeitimus paskelbti teisės aktų nustatyta tvarka.

 4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus